น้องเป็นแมวจรเก็บมาเลี่ยงและนำไปฉีดยามา1เข็มช่วง2เดือนค่ะ น่าจะกัดหยอกแต่ลึกมีเลือดออกเป็นรอยฟัน แบบนี้ควรไปฉีดยาไหมค่ะ น้องกินได้เล่นได้ปรกติค่ะ
สวัสดีค่ะ หากโดนแมวกัดจนมีเลือดออก ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนค่ะอย่างไรก็ตาม แผลที่โดนกัด อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะนอกจากนี้ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหาย แต่หากแผลเกิดการบวมแดง แสดงว่าอาจเกิดการติดเชื้อแบคทีเรีย ในกรณีนี้ ก็ควรไปพบแพทย์เพื่อให้ดูแลบาดแผลและรับยาปฏิชีวนะทานค่ะ